**МОТИВИ**

**към изготвяне на проект на Наредба за изменение и допълнение на Наредба за прием на ученици в първи клас в училищата на територията на община Кюстендил**

На основание чл. 26 и чл. 28 от Закона за нормативните актове предоставям на вниманието на заинтересованите лица изготвения проект на Наредба за изменение и допълнение на Наредба за прием на ученици в първи клас в училищата на територията на община Кюстендил.

1. **Причините, които налагат приемането:**

С Решение №61 по протокол №5 от 30.01.2020 г. на Общински съвет – Кюстендил е приета Наредба за прием на ученици в първи клас в училищата на територията на община Кюстендил. От 15.09.2020 г. е оптимизирана мрежата от основните училища на територията на община Кюстендил със заповеди на Министъра на образованието и науката, както следва:

* Заповед №РД-14-60/22.07.2020 г**.** за преобразуване на Седмо ОУ „Ильо войвода“, гр.Кюстендил, с адрес: ул. „Кокиче“ No7, ОУ „Иван Вазов“, гр.Кюстендил, с адрес: ул. „София “№6, и Шесто ОУ „Св. Паисий Хилендарски“, гр.Кюстендил, с адрес: ул. „Ефрем Каранов“ №33, в Шесто ОУ „Св. Паисий Хилендарски, гр.Кюстендил, с официален адрес: ул. „Ефрем Каранов“ №33, първи допълнителен адрес: ул. „Кокиче“ №7 и втори допълнителен адрес: ул. „София“ №6.
* Заповед №РД14-61/22.07.2020 г. за преобразуване на ОУ „Даскал Димитри“, гр. Кюстендил, с адрес: ул. „Дондуков“ №43 и ОУ „Проф. Марин Дринов“, гр. Кюстендил, с адрес: бул. „България“ №35 в ОУ „Проф. Марин Дринов“, гр. Кюстендил, с официален адрес: бул. „България“ №35 и допълнителен адрес: ул. „Дондуков“ №43.
* Заповед №РД14-62/22.07.2020 г. за преобразуване на Пето ОУ „Христо Ботев“, гр. Кюстендил, с адрес: ул. „Спартак“ №21 и ОУ „Св. Св. Кирил и Методий“, гр. Кюстендил, с адрес: ул. „Гладстон“ №? В ОУ „Св. Св. Кирил и Методий“, гр. Кюстендил, с официален адрес: ул. „Гладстон“ №2 и допълнителен адрес: ул. „Спартак“ №21.

Основните общински училища от седем вече са три, което налага промяна само в рубриката „Приложения“ към чл. 26, ал. 1 и ал. 2 от Наредба за прием на ученици в първи клас в училищата на територията на община Кюстендил. Промяната се състои в изменение на териториите на прилежащите райони на училищата, а именно към териториите на прилежащите райони на ОУ „Св. Св. Кирил и Методий“, ОУ „Проф. Марин Дринов“ и Шесто ОУ „Св. Паисий Хилендарски“ се прибавят териториите на прилежащите райони на училищата, които се вливат в тях, съгласно заповедите на Министъра на образованието и науката.

1. **Целите, които се поставят:**

- уточняване на териториите на прилежащия район за всяко училище;

- регламентиране условията и реда за осъществяване на приема на учениците в първи клас в общинските училища на територията на община Кюстендил;

- въвеждане на единни критерии за прием на учениците в първи клас във всички общински училища, с което се гарантира равнопоставеност на всички кандидати.

**3. Финансовите и други средства, необходими за прилагането на новата уредба:**

За прилагането на Наредбата за изменение и допълнение на Наредба за прием на ученици в първи клас в общинските училища на територията на община Кюстендил не е необходимо разходване на финансови средства.

**4. Очакваните резултати от прилагането, включително финансовите, ако има такива:**

- по-добра възможност за контрол върху процесите на кандидатстване, класиране и записване на учениците в общинските училища, които се осъществяват по предварително изготвен график и критерии;

- въвеждане на ясни правила за прием във всички общински училища на територията на община Кюстендил;

- постигане по-добра информираност на родителите при кандидатстване на децата в първи клас съобразно техните желания, възможности и интереси.

- прозрачност и публичност при организацията и провеждането на приема на децата в първи клас, като се спазват заложените в Наредба за прием на ученици в първи клас в училищата на територията на община Кюстендил условия, изисквания и критерии.

**5. Анализ за съответствие с правото на Европейския съюз.**

Предлаганият проект на Наредба за прием на ученици в първи клас в училищата на територията на община Кюстендил е разработен в съответствие с Европейското законодателство - Европейската харта за местно самоуправление.